खुलासा होने पर रुपए वापस कर किया समझौता, 7 लाइन हाजिर
हिसार सीआईए द्वारा महम में 11 लाख छीनने का मामला
राजथलगांव के दिलबाग उर्फ बागी अपने परिवार की महिलाओं के साथ 27 फरवरी को करीब ग्यारह लाख रुपये की नकदी लेकर एक किराये की कार में सवार होकर गुड़गांव के लिए रवाना हुआ। कार का चालक नारनौंद निवासी मनदीप था जिसके हिसार सीआईए में संपर्क थे।
मनदीप से मिली सूचना के बाद हिसार सीआईए की टीम ने बलंभा गांव के समीप शाम के समय कार को रोक लिया और 11 लाख रुपये की नकदी छीन ली। इसके बाद जब दिलबाग ने महम थाना पुलिस को शिकायत की। शिकायत के अनुसार उस समय टीम के कुछ सदस्यों ने पुलिस की वर्दी भी पहनी हुई थी तो मामला पकड़ में गया। इसके बाद महम थाना पुलिस ने मनदीप से हिरासत में लेकर पूछताछ की तो सारे मामले का खुलासा हो गया। 11 लाख रुपये वापस देने को तैयार हो गए। इसके बाद हिसार सीआईए टीम ने 11 लाख रुपये दिए और महम थाने में समझौता कर लिया। मामले के बारे में जब हिसार के पुलिस अधीक्षक को जानकारी मिली तो उन्होंने महम थाना प्रभारी से बात करके विस्तार से जानकारी ली। इसके बाद शुक्रवार को उन्होंने सीआईए प्रथम द्वितीय के इंचार्ज सहित 7 पुलिस कर्मचारियों को लाइन हाजिर कर दिया। लेकिन तो केस दर्ज करवाई और ही विभागीय जांच शुरू की।
हिसार एसपी बोले कि पीड़ित खुद स्मगलर है कर लिया समझौता
हिसार के पुलिस अधीक्षक राजेंद्र कुमार मीणा ने कहा इस मामले में कोई शिकायत नहीं मिली है और जिस व्यक्ति का नाम रहा है, वह खुद अपराधी है। लेकिन उसने महम थाने में समझौता कर लिया है। मुझे जब जानकारी मिली तो लाइन हाजिर कर दिया।
महम थाना प्रभारी ने स्वीकारी घटना लेकिन कहा समझौता हो गया
महम थाना प्रभारी दीवान सिंह से बात की गई तो उन्होंने घटना की पुष्टि की और साथ ही कहा कि दोनों पक्षों में समझौता हो गया है, इसलिए कोई कार्रवाई नहीं की गई है। एक सवाल के जवाब में उन्होंने माना कि हिसार एसपी से इस बारे में उनकी बात हुई है।
इन सात को किया था लाइन हाजिर
हिसार के पुलिस अधीक्षक ने शुक्रवार की शाम को सीआईए प्रथम के प्रभारी मुकेश कुमार, सीआईए द्वितीय के प्रभारी नरेंद्र सिंह, सीआई प्रथम के सब इंस्पेक्टर नर सिंह, हवलदार विरेंद्र सिंह, ईएचसी विजय कुमार, ईएचसी शमशेर सिंह, कांस्टेबल अजय कुमार को लाइन हाजिर किया था।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva